Gepubliseer op 2021-04-26 2021-04-30 deur Dr Christa van Staden
Dit is vroeg in April 2019 geneem toe ons skaars 'n maand in Öskemen gebly het. In die restaurant oorkant die Dedemans hotel, ek gaan sy naam nou moet probeer onthou. Toe het ons nog gedink dat ons die taal – Russies – gaan baasraak. Ons het moed opgegee en moes in elke restaurant ons fone se vertaal toeps gebruik om kos te bestel. En hoop dat ons al die bestanddele raakgesien het. Ek moes dikwels my kos stukkie vir stukkie eet as dit vol kaas was, al om die kaas. Want – die Kazakhs het een slegte gewoonte. Hulle erken nie as hulle nie verstaam nie. Dus het "Neto Cir" nie altyd gewerk nie – omdat dit nie presies is hoe mens dit moet sê nie.
Die laaste drie maande het ons in Almaty gebly, waar mens daren spyskarte in Engels kon kry in sommige van die restaurante. In Öskemen is dit 'n rare verskynsel, alles is in Russies.
Ses maande later – nou – voel dit soos 'n leeftyd gelede, dankaar is ek so dankbaar dat ek my staaltjies oor die land hier vasgevang het. Om later te kom lees en te onthou hoe dit was …
Sleutelwoorde: Afrikaans,,expat,foto-stories,Kazakhstan,restaurante,Suid-Afrika,uiteet,ust'-Kamenogorsk